《咏蜀葵花》
明代·释今沼

旭日散朱扉，名花宫锦姿。宝钗沾夕露，剉檗染秋衣。

野雀下不见，狂蜂隐未飞。片心应待照，辛苦为君欹。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。